Նինային հաջորդեցին նոր ու հետաքրքիր այլ դերեր, որոնք վառ պատկերացում ձևավորեցին արտիստուհու ստեղծագործական նախասիրությունների և դերասանական դիապազոնի մասին: Դերասանուհին խաղաց Դեզդեմոնա, Կորդելիա, Ջուլիետ` Շեքսպիրի «Օթելլո» , «Լիր արքա» և «Ռոմեո և Ջուլիետ» ողբերգություններում, Նուարդ, Կլեոպատրա` Նաիրի Զարյանի «Արա Գեղեցիկ» և «Արտավազդ և Կլեոպատրրա» ողբերգություններում, Սուսան և Շուշանիկ` Շիրվանզադեի «Նամուս» և «Քաոս» ստեղծագործություններում, նրան հասու եղան հայ, ռուս և համաշխարհային թատերգության բազմաթիվ այլ կերպարներ: